## Φωτογραφίες

Πράσινη σαλάτα με λιαστή ντομάτα, παρμεζάνα και κρέμα βαλσάμικο.

Κάποιος είπε ότι το πιο δύσκολο πράγμα είναι να πετύχεις μία «σωστή» χωριάτικη σαλάτα. Εμείς το καταφέραμε και ορίστε το αποτέλεσμα.

New entry στον κατάλογό μας: ανάμεικτη σαλάτα με λόλα, ραντίτσιο, πικάντικα μανιτάρια, μανούρι και παλαιωμένο βαλσάμικο.

Κριθαροκουλούρα πλαισιωμένη με ψιλοκομμένη ντοματούλα και τριμένη φέτα. Το λάδι απαραίτητο στοιχείο σε αυτή τη σύνθεση. Φαντάζεστε τίποτα καλύτερο;

Μία από τις καινούργιες σαλάτες μας: πολύχρωμη σαλάτα με φιλέτο κοτόπουλο, κόκκινο και άσπρο λάχανο, πιπεριές, καρότο, νιφάδες παρμεζάνας και dressing εσπεριδοειδών

Κολοκυθοκεφτέδες και ντοματοκεφτέδες που παρασκευάζονται από εμάς, σε μία σπιτική συνταγή που δροσίζεται όμορφα σε ντιπ γιαουρτιού.

Τυλιχτό κατσικίσιο τυρί & μανούρι σε φύλλο κρούστας με σιρόπι σαφράν και μαύρο σουσάμι.

Πιάτο που είναι πλέον κλασσικό: οι φρέσκιες, ψιλοκομμένες τηγανητές πατάτες μας με δύο αυγά μάτια από πάνω. Ακαταμάχητος συνδυασμός!

Σε πρώτο πλάνο δροσερό τζατζίκι, αφράτη ταραμοσαλάτα και αρωματική μελιτζανοσαλάτα, όλα χειροποίητα σε συνταγές που σε πολλούς θα ξυπνήσουν μνήμες παιδικών χρόνων.

Πολύχρωμες πιπεριές, μελιτζάνες, μανιτάρια πλευρώτους, σπαράγγια, κολοκυθάκια, τοματίνια, όλα στη σχάρα με συνοδεία σάλτσας από παλαιωμένο βαλσάμικο.

Η πρώτη ύλη; Εξαιρετικό κομμάτι βοδινού που φτάνει τα 500 gr. Η κοπή; Ακριβής. Από τους μαέστρους του είδους, τους δικούς μας συνεργάτες. Το αποτέλεσμα; Μία ονειρεμένη σπαλομπριζόλα συνοδευόμενη από πατάτες τηγανητές, ψητά λαχανικά και σως barbecue.

Όσα κι αν γράψουμε, ότι κι αν πούμε, όποια περιγραφή και να κάνουμε, θα ωχριά μπροστά τους. Ναι, είμαστε περήφανοι για αυτά, για τα διάσημα μπιφτέκια μας που μεγάλωσαν γενιές και γενιές. Θα το λέμε και θα το ξαναλέμε… Θα έρχεστε και θα ξαναέρχεστε για αυτά.

Μπριζόλα και φιλέτο χωρίζονται μεταξύ τους με ένα κόκαλο σε σχήμα Τ, δημιουργώντας ένα απαράμιλλο Τι-Μπον 600 gr. Τραγανές φρέσκιες πατάτες αλλά και ψητά λαχανικά το συνοδεύουν ευλαβικά σε ένα τελετουργικό απόλαυσης.

Λαχταριστά καλαμάκια κοτόπουλου από μπουτάκι, ζουμερά και ακαταμάχητα!

Παραδοσιακό χειροποίητο χοιρινό καλαμάκι από λαιμό, ζουμερό και τραγανό! Κλασική και σταθερή αξία!

Πήραμε το μοσχαρίσιο μας φιλέτο και ναι το κάναμε σουβλάκι!

Όταν μία από τις πιο περιζήτητες ειδικές κοπές γίνεται σε υψηλής ποιότητας μοσχαρίσιο κρέας όπως είναι το Black Angus τότε καταλαβαίνετε ότι το αποτέλεσμα είναι τίποτα λιγότερο από τέλειο. Δοκιμάστε το εξαιρετικό Rib-Eye από Black Angus και σίγουρα θα σας μαγέψει.

Απολαύστε τα ψιλοκομμένα και καλοψημένα αρνίσια παϊδάκια μας! Παϊδάκια που όπως εμείς συνηθίζουμε να λέμε μπορεί να τα φάει και ένα μωρό παιδί.

Το πλέον εκλεκτό, άπαχο και μαλακό κομμάτι μοσχαρίσιου κρέατος. Παραγγείλτε το φιλέτο σας και ζητήστε το ακριβώς όπως το θέλετε ψημένο. Το αποτέλεσμα θα σας ανταμείψει σίγουρα!

Ένα πλούσιο γεύμα δεν μπορεί να κλείσει χωρίς γλυκό. Έτσι σας προσφέρουμε μία σκανδαλώδη σοκολατόπιτα με σαντιγί, σιρόπι σοκολάτας και τριμμένα μπισκότα OREO. Σερβίρεται και με παγωτό. «Ποινικό αδίκημα» η αποχώρησή σας από το μαγαζί μας χωρίς να την δοκιμάσετε.

Και επειδή ένα γλυκό δεν είναι ποτέ αρκετό...
Πολίτικο εκμέκ με σιροπιαστό κανταΐφι, πλούσια κρέμα, σαντιγί και ξηρούς καρπούς: για να θυμούνται οι παλιοί και να μαθαίνουν οι νεώτεροι.

© Copyright 2025 George's Steak House - All Rights Reserved | Ισολογισμοί